open-index/open-wikipedia-markdown huggingface dataset:
הסליק ברמת יוחנן

מבנה המחסן ההיסטורי תחתיו נחפר הסליק|שמאל|ממוזער|250px
המדפים במחסן הבגדים שהסתירו את הכניסה לסליק. פתח הסליק חבוי במשבצת השנייה מהקיר. סיבוב אחד הברגים של המדפים מוריד את הקוביה ומזיז אותה|שמאל|ממוזער|250px
מבט על הסולם היורד מפתח הסליק המקורי. משמאלו של הסולם נראית הידית שאפשרה את סגירת הפתח מתוך הסליק. מימין ניתן לראות את הפתח שנפרץ בקיר הסליק כדי לאפשר ירידת מבקרים|שמאל|ממוזער|250px
**הסליק ברמת יוחנן** היה הסליק המרכזי של קיבוץ רמת יוחנן. נבנה ב-1941 מתחת למחסן בגדי החורף ושימש לאחסון נשק עד ובמהלך מלחמת העצמאות. הסליק נפתח רק לאחר מלחמת ששת הימים ומהווה אתר תיירות וחלק משביל המורשת של הקיבוץ.

## רקע
עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.

גם בקיבוץ רמת יוחנן, שהוקם ב-1932, החל תהליך התקנה והטמנה של סליקים קטנים אולם ב-1941 הוחלט על הקמת סליק מרכזי בשיתוף ארגון "ההגנה".

## ההיסטוריה של הסליק
המקום שנבחר לבניית הסליק המרכזי היה מחסן בגדי החורף של הקיבוץ. היה זה מבנה בריטי בעל גג מקושת בו אוחסנו, במהלך הקיץ, שמיכות ובגדי חורף. תחילה הוקם המבנה מעל הקרקע אז החלו מספר חברי קיבוץ, לחפור באחת מפינות המבנה. בסיום החפירה נוצקו קירות הסליק ותקרתו כשצינור אוורור הותקן בדופן הסליק. גודל הסליק היה 3.6 מטר על 2.7 מטר וגובהו כ-2.3 מטר.

הירידה לסליק נעשתה דרך פיר ובו סולם. בפתח הפיר הותקנה דלת מתוחכמת שבסיבוב בורג ברצפה הייתה הדלת הכבדה יורדת כ-20 ס"מ ואחר כך ממשיכה לנוע הצידה כ-60 ס"מ עד חשיפת הפתח.

לאחר סיום בניית הסליק (ב-1942 או 1943) החלו חברי הקיבוץ וארגון "ההגנה" לאחסן במקום נשק. למזלם של חברי הקיבוץ לא ערך הצבא הבריטי חיפוש במשק במהלך השבת השחורה ב-1946. בהמשך שימש הנשק שבסליק בקרבות מלחמת העצמאות ובסיום המלחמה הוחזר חלקו לסליק ולא נמסר לצה"ל.

## לאחר מלחמת העצמאות
בניגוד לסליקים אחרים, שרק בודדים ידעו עליהם, במקרה של הסליק ברמת יוחנן ידעו רבים מחברי הקיבוץ על הסליק שמתחת למחסן הבגדים אולם הסוד היה איך נכנסים אליו. בין המובילים במאמצים לחשיפת הסליק היה גם קובי ריכטר שאביו קלמן ריכטר היה בין בוני הסליק. בערך ב-1963 רמז קלמן שיש לחפש בורג ברצפת המחסן. בעזרת רמז זה יצרו המחפשים מפתח והצליחו להפעיל את המנגנון של המכסה, לפתוח את הסליק ולהגיע לנשק. על אף הגילוי הוחלט להשאיר את הנשק בסליק מתוך תחושה שהסכנה הביטחונית טרם חלפה.

רק לאחר מלחמת ששת הימים הרגישו חברי המשק שהסכנה חלפה והסכימו במשק למסור את הנשק לצה"ל והוא הועבר למוזיאון חיל האוויר בחצרים. ב-2001 שופץ הסליק וחלק מהנשק שהיה בו הוחזר לצורך תצוגה ובנוסף נפתחה אליו גישה דרך גרם מדרגות חיצוני. במקביל הפך המחסן העליון למוזיאון המציג פריטים מההיסטוריה של הקיבוץ. ב-2011 שיחזרו חברי המשק את מנגנון הפתיחה המקורי שסגר על הפיר דבר שמאפשר הדגמה של פתיחתו.

לאחר חפירת הסליק המרכזי המדובר נחפר בקיבוץ סליק נוסף גדול יותר. סליק זה נתגלה בשנות ה-90 במהלך בניית שכונת מגורים ולאחר בדיקתו כוסה ובתים נבנו מעליו.

## לקריאה נוספת
* ד"ר רפי קיטרון, **ארץ ישראל הנסתרת - סיפורם של הסליקים ותולדותיהם**, הוצאת אריאל, 2010, עמודים 159–160

## קישורים חיצוניים

* , 9 בנובמבר 2009
* , 15 בפברואר 2011
* , 8 במאי 2016
* , 23 במאי 2016, קריין משה גרטל

## הערות שוליים

רמת יוחנן
סליק
קטגוריה:אתרי מורשת במחוז צפון
כפר סבא הירוקה

**כפר סבא הירוקה** או **השכונה הירוקה** היא השכונה הגדולה בכפר סבא, אשר תוכננה להוות תחליף ירוק (משמע, מופחת זיהום) לנוף העירוני האופייני. השכונה מורכבת ברובה מבניינים בעלי 5–17 קומות אשר מופרדים זה מזה על ידי שבילי הליכה, שבילי אופניים וגינות ציבוריות. לשכונה הירוקה פארק, קניון ובתי ספר הייחודיים לה.

## היסטוריה
השכונה נבנתה במשך כמה שנים כפרויקט של עיריית כפר סבא, כאשר אוכלסה לראשונה בשנת 2012. הבנייה המודרנית, הגינות המטופחות והדרכים הבטוחות גם עבור ילדים צעירים משכו לאזור משפחות צעירות עם ילדים. בשנת 2017 היא הייתה השכונה המאוכלסת ביותר בכפר סבא, כאשר התגוררו בה 12,000 תושבים. השכונה היא הראשונה שהוכרה על ידי משרד הפנים כשכונה ירוקה.

## מבנה השכונה
השכונה, הגדולה בשכונות כפר סבא ששטחה מעט פחות מקילומטר רבוע, מורכבת משני חלקים, כ"ס 60 וכ"ס 80. השכונה בנויה בצורה המיועדת לחסוך במים, לעודד הליכה רגלית במקום נסיעה ברכב, לנצל אנרגיה מתחדשת, ולעודד מחזור של חומרים שונים. השכונה נבנתה כך שבין קבוצות הבתים מגשרים שבילים וגינות ירוקות, כמו גם שבילי אופניים ופארקים. מספר הכבישים בשכונה מצומצם, ובנוי לטובת הולכי הרגל שעוברים בקלות מעל הכבישים באמצעות גשרים שונים.

### כ"ס 60
זהו החלק הקרוב יותר למרכז העיר, והדומה יותר מבחינה עירונית. הוא מכיל שבילי אופניים, גינות ציבוריות רבות ושבילי הליכה, לצד בניינים נמוכים בסגנון אדריכלי מודרני. בשכונה שני בתי ספר יסודיים: הירוק ע״ש שמעון פרס ורחל המשוררת. בנוסף בסוף שנת 2020 נפתחה חטיבת הביניים יורם טהרלב ליד בית הספר רחל המשוררת. השכונה גובלת בצפון בכ"ס 80 (שדרות מנחם בגין), במזרח בשכונת סביוני הכפר (רח' משה סנה), בדרום בשכונת ותיקים (רח' השומר, הגנה) ובמערב בכביש 4 וברעננה.

### כ"ס 80
זהו החלק הגדול והמרכזי יותר של השכונה. הוא מכיל שלושה בתי ספר יסודיים: שי עגנון ולאה גולדברג ואורנה פורת. בשכונה קניון כפר סבא הירוקה, הגדול בקניוני העיר. הקניון הוא גם ביתו של מגדל בגובה 17 קומות – הוא המבנה הגבוה ביותר בכפר סבא, ובו משרדים ומתחמי קניות. כ"ס 80 מנותק יותר משאר העיר, ובנוי צפונית מכל שאר אזורי המגורים בכפר סבא, כמין שלוחה של העיר בתוך רעננה. לכן, כ"ס 80, בניגוד למקבילתה שנמצאת בין הבתים הפרטיים של כפר סבא הישנה, גובלת בדרום בכ״ס 60 (שדרות מנחם בגין) ובשכונת שיכון עליה, במערב בכביש 4 וברעננה ובשאר הכיוונים מוקפת בשטחים של מועצה אזורית דרום השרון. בנקודת התפר בין כ"ס 80, כ"ס 60 ורעננה שוכן מחלף כפר סבא רעננה צפון על כביש 4. לחלק זה של השכונה קיים פארק משלו, שנקרא גן מנשה.

## גלריה

קובץ:Green Kfar Saba Mall.JPG|מבט אל הקומות הגבוהות בקניון כפר סבא הירוקה
קובץ:Green Kfar Saba Mall (7).JPG|הקניון מבפנים, מאופיין בחללים פתוחים
קובץ:Green Kfar Saba Mall (2).JPG|הקניון מבחוץ

מרכז|ממוזער|786x786 פיקסלים|בתי השכונה הירוקה מרחוב בן יהודה

## הערות שוליים

קטגוריה:כפר סבא: שכונות
שיט'ס קריק

**שיט'ס קריק** (באנגלית: **Schitt's Creek**) היא קומדיית מצבים קנדית, שנוצרה על ידי דן לוי ואביו, יוג'ין לוי, ושודרה בין השנים 2015 ל-2020. הסדרה כללה 80 פרקים ב-6 עונות.

בישראל, מינואר 2022 הסדרה כולה ניתנת לצפייה (ש.ח.) ב-yes VOD.

## תקציר העלילה
משפחת רוז - **ג'וני** (יוג'ין לוי), אשתו **מוירה** (קתרין אוהרה), וילדיהם המפונקים **דייוויד** (דן לוי) ו**אלכסיס** () - מאבדת את כל הונה לאחר שהמנהל העסקי שלהם מעל בכספיהם. הם נאלצים לבנות את חייהם מחדש עם הנכס היחיד שנותר להם: עיירה קטנה בשם שיט'ס קריק, שג'וני קנה עבור דייוויד במתנה כבדיחה ליום הולדתו בשנת 1991. המשפחה עוברת להתגורר בעיירה, בשני חדרים במוטל מוזנח. כשהמשפחה מסתגלת לחייהם החדשים, ההרגלים שלהם מתנגשים עם תושבי העיירה.

## שחקנים ודמויות
### תפקידים ראשיים

### תפקידי משנה ואורח
* אניס אסמר בתפקיד אמיר קפלן, בלוגר נסיעות ואהובה לשעבר של סטיבי
* ג'סמין גלז'ו בתפקיד איוון, אופה המספק את המוטל עם מאפים
* ויקטור גרבר בתפקיד קליפטון ספרקס, כוכב טלוויזיה ועמיתה של מוירה
* טד ויטול בתפקיד קלינט ברואר, אביו של פטריק
* מרילין בלפונטיין בתפקיד גוון קארי, אשתו של בוב
* סטיב לונד בתפקיד ג'ייק, בן הזוג סטיבי ודייוויד שיוצא איתם באותו זמן
* רובין דיוק בתפקיד ונדי קורץ, בעלת חנות שמלות ומעסיקתו לשעבר של דייוויד
* ריזואן מאנג'י בתפקיד ריי בוטאני, סוכן הנדל"ן היחיד בעיר וחבר מועצת העיר לשעבר, כולל מגוון עסקים אחרים

## פרקים

## פרסים ומועמדויות

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זוכי אמי בפריים טיים: קומדיה
קטגוריה:זוכי פרס גלובוס הזהב: סדרות
קטגוריה:זוכי פרס גילדת שחקני המסך - סדרות
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:קומדיות מצבים קנדיות
קטגוריה:תוכניות להט"ב קנדיות
קטגוריה:תוכניות טלוויזיה שעלו לשידור בשנות ה-2010
קטגוריה:ליונסגייט: סדרות טלוויזיה
יחסי הרשות הפלסטינית – יפן

**יחסי הרשות הפלסטינית–יפן** הם היחסים הדיפלומטיים הרשמיים בין **[[הרשות הפלסטינית|הרשות הלאומית הפלסטינית]]** לבין **[[יפן]]**. יפן לא מכירה ברשות הפלסטינית כמדינה, אף על פי שמתקיימים מגעים לא רשמיים בין הרשות הפלסטינית לבין יפן.

## סקירה כללית
יפן תומכת בפתרון שתי המדינות. לאחר חתימת הסכמי אוסלו, יפן התחייבה לסייע לרשות הפלסטינית במטרה ליצור סביבה חיובית להשגת תום הסכסוך הישראלי-פלסטיני. יפן מסייעת לרשות הפלסטינית ולרצועת עזה בעיקר בתחום הכלכלה ופיתוח התשתיות. במסגרת תמיכתה של יפן בפתרון שתי המדינות, יפן קדמה בשיתוף פעולה עם הרשות הפלסטינית, ישראל וירדן את יוזמת "המסדרון לשלום ולשגשוג". מטרת היוזמה היא לבסס מודל עסקי באמצעות יצירת מקומות עבודה נוספים ברשות הפלסטינית והשקעות יפניות באזור.

## מסחר
בשנת 2019, שוויו של הייצוא היפני לרשות הפלסטינית עמד על 466 מיליון ין, וכלל בעיקר ציוד רפואי וחלקי רכב. באותה השנה, שוויו של הייצוא הפלסטיני ליפן עמד על 51 מיליון ין, וכלל בעיקר שמן זית וסבון.

## נציגויות דיפלומטיות
בשנת 1977, הארגון לשחרור פלסטין פתח נציגות רשמית בטוקיו, ובשנת 1995, הנציגות נסגרה. בשנת 1998, יפן פתחה משרד ייצוג בעזה, ובשנת 2003, משרד הייצוג הפלסטיני נפתח מחדש בטוקיו. בשנת 2007, משרד הייצוג היפני עבר לבירת הרשות הפלטינית, רמאללה.

## קישורים חיצוניים

* יחסי הרשות הפלסטינית–יפן, באתר משרד החוץ היפני
* עמדת השלום של יפן בסכסוך הישראלי-פלסטיני, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מאוריציוס–ספרד

**יחסי מאוריציוס–ספרד** הם היחסים הדיפלומטיים בין **[[מאוריציוס|רפובליקת מאוריציוס]]** לבין **[[ספרד|ממלכת ספרד]]**.

## סקירה כללית
ספרד ומאוריציוס מקיימות יחסים דיפלומטיים רשמיים. היחסים הדיפלומטיים הרשמיים שבין שתי המדינות כוננו ב-30 במאי 1979. על אף שמאוריציוס לא נמצאת בעדיפותה של תוכנית הפיתוח של ספרד באפריקה, ספרד משתתפת באופן פעיל בשיתופי הפעולה בין האיחוד האירופי לבין מאוריציוס.

## נציגויות דיפלומטיות
* מאוריציוס אינה מיוצגת בספרד הן בדרג השגרירות והן בדרג הקונסולרי. מאוריציוס האמינה את שגרירותה שבפריז, בירת צרפת הסמוכה, על ספרד.
* ספרד אינה מיוצגת במאוריציוס הן בדרג השגרירות והן בדרג הקונסולרי. ספרד האמינה את שגרירותה שבפרטוריה, בירת דרום אפריקה הסמוכה, על מאוריציוס.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–מאוריציוס

**יחסי גרמניה–מאוריציוס** הם היחסים בין הרפובליקה הפדרלית של גרמניה לבין רפובליקת מאוריציוס.

## יחסים דיפלומטיים
היחסים בין המדינות הם ידידותיים. קיים שיתוף פעולה מהימן בין גרמניה למאוריציוס בגופים בינלאומיים. גרמניה נהנית מתדמית חיובית מאוד במאוריציוס, כאשר כל מיני מוצרים גרמניים (במיוחד מכוניות לטווח בינוני ומעלה) זוכים להערכה רבה. התקשורת במדינה מדווחת על אירועים מרכזיים בגרמניה, כולל ספורט.

## יחסים כלכליים
קיים פוטנציאל לשיפור ביחסי הסחר בין גרמניה למאוריציוס. בשנת 2018, גרמניה ייצאה סחורות בשווי 131.23 מיליון אירו למאוריציוס, לעומת 122.50 מיליון אירו בשנת 2017. באותה תקופה ייבאה גרמניה סחורות בשווי של כ-54 מיליון אירו ממאוריציוס, לעומת 64.74 מיליון אירו בשנת 2017. היבוא העיקרי של גרמניה ממאוריציוס הם בגדים, מוצרי מזון ומזון לבעלי חיים. הייצוא העיקרי של גרמניה למאוריציוס הוא כלי רכב וחלקי רכב, מכונות, מוצרים כימיים, משקאות וציוד לעיבוד נתונים. בשנת 2018 דורגה מאוריציוס במקום ה-121 בקרב ספקי היבוא הגרמני ובמקום ה-114 בקרב מקבלי היצוא הגרמני מתוך 239 שותפות סחר בסך הכל.

הסכם התחבורה האווירית עם מאוריציוס נדון מחדש בינואר 2016 כתגובה לביקוש התיירותי ההולך וגובר. בשנת 2016, מספר התיירים מגרמניה עלה ב-37.9 אחוזים בהשוואה לשנה הקודמת לסביבות 103,000. מאז מספר התיירים הגרמנים עלה ללא הרף (2017: 118,900, 2018: 132,800).

הסכם קידום השקעות היה בתוקף מאז 1973. הגרסה המתוקנת של הסכם המיסוי הכפול מ-1981 נחתמה באוקטובר 2011 ונכנסה לתוקף ב-1 בינואר 2013.

## תרבות, חינוך ומדע
העניין בשפה הגרמנית הולך וגדל, לא מעט בגלל מעורבות עסקית גרמנית, במיוחד בתחומי השקעה ישירה ותיירות. גרמנית נלמדת כיום בבית ספר לתיירות וארבעה בתי ספר לדקדוק במאוריציוס, אך היא עדיין אינה חלק בלתי נפרד מתוכניות הלימודים.

שירות החליפין האקדמי הגרמני מעניק מענקים לחילופי סטודנטים ומחקר בשני הכיוונים. בשנת 2017 קיבלו 14 מאוריטים ו-6 גרמנים מימון. לפי אונסק"ו, 7,165 מאוריטים למדו בחו"ל בשנת 2017, רובם בבריטניה, צרפת ואוסטרליה.

## שיתוף פעולה בפיתוח
שיתוף הפעולה לפיתוח הופסק בגלל רמת הפיתוח הגבוהה במאוריציוס.

## נציגויות דיפלומטיות
* גרמניה מיוצגת במאוריציוס באמצעות שגרירותה באנטננריבו, מדגסקר, ובנוסף מחזיקה קונסוליית כבוד בפור לואי.
* מאוריציוס מחזיקה בגרמניה שגרירות בברלין ו-4 קונסוליות כבוד בהמבורג, דיסלדורף, שטוטגרט ומינכן.

## קישורים חיצוניים

* יחסי גרמניה–מאוריציוס, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
סנטקיראיסבדיה

**סנטקיראיסבדיה** (בהונגרית: **Szentkirályszabadja**) הוא כפר במחוז וספרם שבמרכז הונגריה.

## יהודי סנטקיראיסבדיה
בסנטקיראיסבדיה חיו יהודים בתקופות זמן שונות. בכפר קיים בית קברות יהודי ישן בית הקברות בסנטקיראיסבדיה.

## קישורים חיצוניים

*  

## הערות שוליים

קטגוריה:הונגריה: כפרים
דארין ברוקס

**דארין לי ברוקס** (באנגלית: **Darin Lee Brooks**; נולד ב-27 במאי 1984) הוא שחקן קולנוע וטלוויזיה אמריקאי, הידוע בעיקר בזכות תפקידיו באופרות הסבון "ימי חיינו", "בלו מאונטיין סטייט", ו"היפים והאמיצים".

## ביוגרפיה
ברוקס נולד וגדל בהונולולו, הוואי. המשפחה עברה לפריסקו, טקסס בשנת כאשר היה בן שש, שם סיים את לימודיו בבית הספר התיכון פריסקו בשנת 2002. הוא ממוצא פולני.

## קריירה
ברוקס החל את קריירת המשחק שלו בזמן לימודיו בבית הספר התיכון. שם הוא שיחק את הנסיך בהפקת המחזה "אל תוך היער"". מאוחר יותר הוא נרשם לשיעורי משחק, והחל לדגמן ועבד כניצב בסרטים.

כשברוקס עבר ללוס אנג'לס כד להתמקד במשחק, הוא התקשר מיד לקאתי הנדרסון סוכנת ליהוק שגילתה אותו. הוא עבר שיעורי משחק באולפני איוונה צ'בוק, וקיבל סוכן. שנתיים לאחר המעבר, הוא גילם את מקס בריידי באופרת הסבון "ימי חיינו". על תפקיד זה זכה בפרס אמי. מאוחר יותר שיחק בתפקיד אלכס מורן בסדרת הטלוויזיה "בלו מאונטיין סטייט". בשנת 2010 שיחק ברוקס בתפקיד בלייק אוונס בסדרת הרשת "Miss Behave". ביוני 2013 החל ברוקס לגלם את וויאט ספנסר באופרת הסבון "היפים והאמיצים".

## חיים אישיים
בשנת 2010 החל לצאת עם השחקנית הקנדית קלי קרוגר. בפברואר 2014 הם החלו להתנדב בארגון בשם "Aid Still Required". ב-21 במרץ 2016 הוא וקרוגר התחתנו. באפריל 2019 פורסם שהוא וקרוגר מצפים לילדם הראשון. בתם, אוורלי ג'ולי ברוקס נולדה ב־22 בספטמבר 2019. באוגוסט 2021, פורסם כי ברוקס וקרוגר מצפים לילדם השני.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי הוואי
קטגוריה:הונולולו: אישים
קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים ממוצא פולני
קטגוריה:זוכי אמי בשעות היום: שחקן צעיר בדרמה
קטגוריה:אמריקאים שנולדו ב-1984
לגרימס נגרס

**לגרימס נגרס** (**דמעות שחורות** - **Lágrimas Negras**) הוא אלבום משנת 2003 של המלחין והמעבד הקובני בבו ואלדס וזמר הפלמנקו הספרדי-צועני דייגו אל סיגאלה, שהפך לרב מכר בינלאומי.

האלבום כולל שילוב של מקצבים וקולות פלמנקו קובניים. הוא הופק על ידי המלחין, המפיק והגיטריסט הספרדי חאבייר לימון והמפיק פרננדו טרובה, והופץ על ידי Calle 54 Records ו-BMG Music Spain.

האלבום זכה בפרס גראמי הלטיני בשנת 2004 בקטגוריית "האלבום הטרופי המסורתי הטוב ביותר". הבמאי הספרדי זוכה האוסקר פרננדו טראובה ליווה את האלבום בסרט.

ליבת האלבום הוקלטה בתוך כמה ימים בלבד.

## ראו גם
* מוזיקה קובנית

## קישורים חיצוניים

## הערות שוליים

קטגוריה:מוזיקה ספרדית
קטגוריה:מוזיקה קובנית
סרטון וידאו

**סרטון וידאו** הוא קטע וידאו קצר. המונח, כהגדרה כללית, משמש לתאר כל סרטון שקצר יותר מאורכה של תוכנית טלוויזיה ממוצעת. לעיתים מדובר על קטע וידאו שנלקח מהקלטה ארוכה יותר.

## באינטרנט

בעקבות העלייה המשמעותית בגישה לאינטרנט ברחבי העולם, עם השנים הפכו סרטוני הווידאו פופולריים במיוחד במדיה האינטרנטית. עד אמצע 2006 היו באינטרנט עשרות מיליוני סרטוני וידאו. אתר יוטיוב החל לפעול ב-2005 ואתרים חדשים המציעים שירותי וידאו עולים באופן תדיר. סרטוני וידאו רבים שעולים לאינטרנט אינם כוללים יצירה עצמאית, ולמעשה כוללים תכנים הזמינים לצפייה דרך מספר אתרים שונים, אך לא מעט חברות עוסקות בהפקת תכנים ייחודיים והעלאתם לרשת.

ממוזער|200px|מראה טיפוסי של חלון עם סרטון וידאו באתרי אינטרנט
בעוד שמקורם של חלק מסרטוני הווידאו באינטרנט הוא משידורים של כלי מדיה מסורתיים יותר כמו רשתות הטלוויזיה, לאורך השנים סרטוני וידאו הכוללים תכנים עצמאיים צברו תאוצה ופופולריות. יוצרי תוכן רבים מפיקים ולוגים (Vlogs) אשר הם סוג של בלוגים בצורת וידאו.

בעקבות ההתפתחות המהירה של תפוצת הסרטונים באינטרנט, התרחבה גם תעשיית סרטוני החובבים. לצד זאת, חברות וכלי תקשורת שונים החלו גם להפיק סרטוני וידאו ולהעלותם לאתרי האינטרנט שלהם. גם ההתפתחות בתעשיית המכשירים הניידים, שמסוגלים להקליט סרטוני וידאו ברזולוציות גבוהות, והזמינות של תוכנות וידאו מתקדמות בחינם, תרמו לעלייה ניכרת בהיקף סרטוני הווידאו הזמינים באינטרנט. לפי הערכה שפורסמה, נכון לשנת 2015, בכל דקה הועלו לאינטרנט 400 שעות של תוכני וידאו, כאשר 70 אחוזים מהתוכן שהועלה נוצר במקור במכשירים ניידים.

## תרבות סרטוני הווידאו
הפופולריות של סרטוני הווידאו והשימוש הנרחב בהם הובילו להיווצרות של "תרבות וידאו". אתרים רבים מציעים ממשקים להעלאה ושיתוף של סרטוני וידאו לא-מסחריים.

היקף הצפייה הנרחב של סרטוני הווידאו הוביל לתופעות כמו הצלחתה של סוזן בויל, אשר סרטון הווידאו של האודישן שלה בתוכנית הריאליטי הבריטית "Britain's Got Talent" הפך ויראלי ברחבי העולם. בעקבות כך זכתה להכרה עולמית, על אף שלא זכתה במקום הראשון באותה העונה של התוכנית.

פלטפורמת הווידאו האינטרנטית משמשת גם כר פורה לביקורות על מוצרים וחברות. כדוגמה ניתן להביא מקרה משנת 2004 של לקוח של חברת מנעולי האופניים "קריפטונייט" שבעקבות סרטון וידאו שבו הראה שיטה לפרוץ דגם מנעול של החברה באמצעות עט פשוט, הסב לחברה נזק כלכלי ותדמיתי רב (לפי הערכת כתב העת Fortune הנזק הכלכלי עמד על 10 מיליון דולר), בעקבות 6.7 מיליון צפיות שצבר הסרטון תוך עשרה ימים.

## ראו גם
* שיתוף וידאו באינטרנט
* סרטון ויראלי
* וידאו קליפ
* GIF
* ולוג
* וידאו ארט

## קישורים חיצוניים

## הערות שוליים

קטגוריה:וידאו
יחסי הממלכה המאוחדת – מאוריציוס

ממוזער|הנציבות העליונה של מאוריציוס בלונדון
**יחסי הממלכה המאוחדת–מאוריציוס** הם היחסים בין הממלכה המאוחדת של בריטניה הגדולה וצפון אירלנד לבין רפובליקת מאוריציוס.

## היסטוריה
בדצמבר 1810, במהלך המלחמות הנפוליאוניות, כבשו הבריטים את האי. בחוזה פריז הועברה הבעלות על האי "איל דה פרנס", ששמו חזר להיות מאוריציוס, לבריטניה.

הבריטים שלטו באי עד שנת 1968, אבל האי שמר על השפה, המסורת והחוקים שהיו בו בתקופת השלטון הצרפתי. בשנת 1835 בוטלה העבדות במאוריציוס ובעלי חוות קנה הסוכר הגדולות שהיו תלויים בכוח אדם זול שכרו את שרותיהם של עובדים הודים (המכונים קולים). מ-1834 עד 1910, שאז הופסק מנהג יבוא העובדים, עברו באי כ-450,000 עובדים מהודו כשמתוכם 150,000 המשיכו למקומות אחרים. התוצאה הייתה שינוי דרמטי במבנה הדמוגרפי של אוכלוסיית האי. כבר ב-1871 היוו ההודים 68% מהאוכלוסייה ואחוז זה נשאר קבוע עד ימינו. צאצאי המתיישבים הצרפתים שהיו האליטה הכלכלית והפוליטית של האי איבדו את הכוח הפוליטי כשהחוקים אפשרו לכל האוכלוסייה להצביע. המתחים הבין עדתיים התפרצו מדי פעם בדמות מהומות, שבהם היו גם הרוגים, שהגיעו לשיאן לקראת הכרזת העצמאות הצפויה ב-1968 ושבהן נאלץ הצבא הבריטי להתערב על מנת להרגיע את הרוחות.

מאוריציוס קיבלה עצמאות מבריטניה ב-12 במרץ 1968. מאוריציוס הייתה אחת מממלכות חבר העמים הבריטי, כלומר מלכת בריטניה אליזבת השנייה נשאה בתפקיד מלכת מאוריציוס ומינתה את המושלים הכלליים (מבין תושבי האי). ב-1992 שונה המשטר לרפובליקה בתוך חבר העמים הבריטי.

## נציגויות דיפלומטיות
* בריטניה מחזיקה במאוריציוס נציבות עליונה בפור לואי.
* מאוריציוס מחזיקה בבריטניה נציבות עליונה בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Only Santa Knows

***Only Santa Knows*** (בעברית: "**רק סנטה יודע**") הוא אלבום האולפן השישי ואלבום חג המולד הראשון של הזמרת האוסטרלית דלתא גודרם. האלבום יצא לאור על ידי חברת התקליטים סוני מיוזיק אוסטרליה ב-12 בנובמבר 2020, לכבוד חג המולד. האלבום יצא שנתיים לאחר צאת הפסקול, *[[I Honestly Love You (פסקול)|I Honestly Love You]]*.

האלבום הגיע למקום השני במצעד האלבומים האוסטרלי.

## רקע
*Only Santa Knows* הופץ ב-12 בנובמבר 2020 ללא הודעה מוקדמת. בטוויטר, גודרם הצהירה: "אני מקווה שהמוזיקה שהוצאתי תגרום לכם לשמוח ותעמיד את כולנו במצב רוח טוב בלי קשר לכל מה שקורה סביבנו". את האלבום החלה להקליט כבר בשנת 2014, תוך שהקלטותיו הסתיימו בשנת 2020.

במסגרת האלבום, הקליטה גודרם שירי חג מולד ידועים כמו "Rockin' Around the Christmas Tree" ו-"White Christmas".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2020
קטגוריה:אלבומי דלתא גודרם
קטגוריה:אלבומי הפתעה
קטגוריה:אלבומים באנגלית
קטגוריה:אלבומי חברת סוני מיוזיק אוסטרליה
Merry & Happy

***Merry & Happy*** היא ההוצאה המחודשת של אלבום הבכורה של להקת בנות הקיי-פופ הדרום קוריאנית טווייס. אלבום הבכורה של הלהקה *[[Twicetagram]]*, יצא במקור בשנת 2017 ולאחר חודש מצאתו, הוחלט כי האלבום הזה יהיה המהדורה המחודשת שלו, שיצאה לכבוד חג המולד.

האלבום הגיע למקום הראשון במצעד האלבומים שבקוריאה הדרומית.

## רקע והצלחה
באוקטובר 2017, הוציאה הלהקה את אלבום הבכורה שלה, *[[Twicetagram]]*. לאחר חודש, הוחלט כי המהדורה המחודשת שלו, תכיל בתוכה שירי חג מולד ידועים ותצא לאור לקראת אמצע דצמבר של אותה השנה. האלבום קיבל מועמדות במהלך טקס פרסי המוזיקה הדרום קוריאני.

הצלחתו של האלבום הייתה גדולה, תוך שהוא דורג כאחד מ-20 האלבומים המצליחים ביותר בקוריאה הדרומית בשנת 2017.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2017
קטגוריה:אלבומי טווייס
קטגוריה:אלבומי הוצאה מחודשת
קטגוריה:אלבומים בקוריאנית
קטגוריה:מיני-אלבומי חברת ריפבליק רקורדס
קטגוריה:אלבומי חברת JYP אנטרטיינמנט
קארין ז'אן-פייר

**קארין ז'אן-פייר** (בצרפתית: **Karine Jean-Pierre**; נולדה ב-13 באוגוסט 1974) היא דוברת הבית הלבן לשעבר בממשלו של נשיא ארצות הברית לשעבר ג'ו ביידן. היא כיהנה בתפקידה ממאי 2022 ועד ינואר 2025. לפני כן שימשה כסגנית הדוברת. במקצועה היא מנהלת קמפיינים פוליטיים, פעילה חברתית ופרשנית פוליטית אמריקאית.

## ביוגרפיה
ז'אן פייר נולדה בפור-דה-פראנס, עיר הבירה של האי הצרפתי מרטיניק, להורים שהיגרו מהאיטי. בגיל חמש עברה משפחתה לרובע קווינס שבניו יורק, שם גדלה. 

את התואר השני שלה קיבלה מבית הספר ליחסים בינלאומיים של אוניברסיטת קולומביה ב-2003. ב-2014 הצטרפה ז'אן-פייר לצוות המרצים באותה פקולטה שבה היא למדה.

ז'אן-פייר הייתה מנהלת הקמפיין באזורי דרום-מזרח ארצות הברית במהלך קמפיין הבחירות של המועמד הדמוקרטי ברק אובמה בבחירות לנשיאות ארצות הברית 2008. לאחר ניצחונו של אובמה בבחירות וכניסתו לתפקיד נשיא ארצות הברית עבדה ז'אן פייר במשרד הבית הלבן.

בינואר 2019 הייתה לפרשנית פוליטית של ערוצי החדשות NBC ו-MSNBC.

באוגוסט 2020 הוכרז כי ז'אן-פייר תכהן כראש הסגל של קמלה האריס, המועמדת הדמוקרטית לתפקיד סגנית הנשיא תחת המועמד ג'ו ביידן, במהלך קמפיין הבחירות שערכו השתיים לקראת הבחירות לנשיאות שנערכו באותה שנה.

ב-5 במאי 2022 ז'אן-פייר מונתה לתפקיד דוברת הבית הלבן, והיא נכנסה לתפקיד עם פרישתה של ג'ן סאקי.

### חיים אישיים
ז'אן-פייר היא לסבית. בריאיון שקיימה לאחר שקיבלה משרה בממשלו של הנשיא אובמה היא אמרה כי . באותו ריאיון אמרה גם כי .

מ-2020 ז'אן-פייר מתגוררת באזור וושינגטון די. סי. עם בת זוגה, סוזן מלבו , כתבת ב-CNN. לשתיים יש בת מאומצת. בספטמבר 2023 הודיעה ז'אן-פייר שהן נפרדו.

## קישורים חיצוניים

* 

* 

## הערות שוליים

קטגוריה:אפרו-אמריקאיות
קטגוריה:דוברי הבית הלבן
קטגוריה:יועצים פוליטיים אמריקאים
קטגוריה:נשיאות ג'ו ביידן: אישים
קטגוריה:בוגרי המכון הטכנולוגי של ניו יורק
קטגוריה:סגל אוניברסיטת קולומביה
קטגוריה:סגל MSNBC
קטגוריה:להט"ביות אמריקאיות
קטגוריה:יועצות פוליטיות אמריקאיות
קטגוריה:מהגרות מצרפת לארצות הברית
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
רמת מלטה (אנטארקטיקה)

**רמת מלטה** או **מישור מלטה** (באנגלית: **Malta Plateau**) היא רמה מכוסה קרח, בהרי  ויקטורי, באזור חוף בורכגרווינק בארץ ויקטוריה, שבאנטארקטיקה.

אורכה של הרמה 46 קילומטרים.

הרמה גובלת בדרום ובמערב בקרחון מרינר; בצפונה היא גובלת בקרחונים היובליים של קרחון טרפלגר; ובמזרח היא גובלת בקרחון היובליים של קרחון בורכגרווינק.

הרמה היא חלק מהאזור הוולקני מלבורן (Melbourne Volcanic Province), שהוא חלק מהקבוצה הוולקנית מקמרדו (McMurdo Volcanic Group).

גובהה הממוצע של הרמה 2,520 מטרים מעל פני הים; שיא גובהה של הרמה (בהר פיליפס) 3,035 מטרים מעל פני הים.

## היסטוריה
### מקור השם

שמה של הרמה ניתן לה על ידי ועדת השמות האנטארקטית של ניו זילנד.

הרמה, בדומה לאתרים אחרים רבים בהרי ויקטורי, נקראת על שם אתרי קרבות בהם ניצח הצי המלכותי הבריטי.

## לקריאה נוספת

•  PHILIP R. KYLE, H. LEE MUNCY, **[https://www.cambridge.org/core/journals/antarctic-science/article/abs/geology-and-geochronology-of-mcmurdo-volcanic-group-rocks-in-the-vicinity-of-lake-morning-mcmurdo-sound-antarctica/065721C8029CBC43291A3A66F6FF56B4  Geology and geochronology of McMurdo Volcanic Group rocks in the vicinity of Lake Morning, McMurdo Sound, Antarctica]**, 
Antarctic Science 1 (4): 345-350 (1989)

• Simon Nathan & F. J. Schulte (1968), **[https://doi.org/10.1080/00288306.1968.10420762 Geology and petrology of the Campbell—Aviator Divide, Northern Victoria Land, Antarctica]**,  New Zealand Journal of Geology and Geophysics, 11:4, 940-975, https://doi.org/10.1080/00288306.1968.10420762

• Hartman, L.H., Kurbatov, A.V., Winski, D.A. et al, **[https://www.nature.com/articles/s41598-019-50939-x Volcanic glass properties from 1459 C.E. volcanic event in South Pole ice core dismiss Kuwae caldera as a potential source]**, Sci Rep 9, 14437 (2019). https://doi.org/10.1038/s41598-019-50939-x

• Armadillo, E.; Ferraccioli, Fausto; Zunino, A.; Bozzo, E.; Rocchi, S.; Armienti, P.. 2007, **[https://pubs.usgs.gov/of/2007/1047/srp/srp075/of2007-1047srp075.pdf Aeromagnetic search for Cenozoic magmatism over the Admiralty Mountains Block (East Antarctica)]**, In: Cooper, A.K.; Raymond, C.R., (eds.) **Antarctica: a keystone in a changing world.**, Online proceedings of the 10th International Symposium on Antarctic Earth Sciences, Santa Barbara, California, August 26 - September 1, 2007. California, National Academy Press, 4pp. (U.S. Geological Survey Open-File Report 2007-1047, 2007-1047).

## קישורים חיצוניים

* רמת מלטה באתר הסקר הגאולוגי של ארצות הברית
*  רמת מלטה באתר הגאזט האנטארקטי של ממשלת ניו זילנד
* רמת מלטה באתר הגאזט האנטארקטי המשווה SCAR של ממשלת אוסטרליה
*  רמת מלטה באתר mindat
* תצלום רמת מלטה באתר הגאזט האנטארקטי של ממשלת ניו זילנד
* מפת אזור רמת מלטה
* תרשים הנוף הנשקף מפסגת טור שברמת מלטה באתר peakvisor

## הערות שוליים

מלטה
מלטה
מלטה
מלטה
ג'ו בלאס

**ג'ו בלאס** (באנגלית: **Joe Balass**; נולד ב-1966) הוא יוצר סרטים עיראקי-קנדי ממוצא יהודי. הוא הומוסקסואל.

הוא ידוע בעיקר מעבודתו על Nana, George & Me, סרטון אוטוביוגרפי בו יוצר סרטים יהודי-עיראקי הומוסקסואל שמעיף מבט על חייהם של שלושה יהודים עיראקים; על חייו שלו, על סבתו בת ה-92 ועל חברו בן ה-73, ג'ורג'. הוא הוקרן בתיאטרון קסטרו.
## ביוגרפיה
בלאס, יליד בגדאד, ברח מעיראק עם משפחתו בגיל 4, ובסופו של דבר התיישב לקנדה. הוא עבד בעבר בתור עורך, צלם ומפיק עצמאי. הוא ביים מספר סרטים קצרים וסרטונים, ביניהם "Tattoo Needle Pricks", "On a Very Violet Night in the Apartements Daphne", "Nana", "George & me", שזכה בפרס טלה-קוויבק בפסטיבל Rendez-vous du cinéma québécois (RVCQ) לקולנוע צרפתי-קנדי במונטריאול, ו-"The Devil in the Holy Water".

סרטו "Baghdad Twist" משנת 2008 הוא סרט תיעודי של המכון הקנדי הלאומי לקולנוע על היעלמותה של הקהילה היהודית בעיראק על אף ההיסטוריה של משפחתו. אימו של יוצר הסרט מספרת על חוויות המשפחה, והסרט מלווה בסרטים ותמונות וחומרי ארכיון נדירים של משפחת בלאס מעיראק.

בשנת 2012 הוא ביים את הסרט התיעודי השני שלו, "JOY! Portrait of a Nun" בהשתתפות הנזירה המיסיונרית פ. דילייט, אחת המייסדות של Sisters of Perpetual Indulgence.

בשנת 2013 הוא ביים את הסרט התיעודי "La longueur de l'alphabet avec Naïm Kattan" העוסק בנעים קטן, סופר קנדי ממוצא יהודי-עיראקי.

בשנת 2014 הוא זכה לרטרוספקטיבה מהאגודה לשימור סרטים, Cinémathèque québécoise.

## פילמוגרפיה
* 1998 – *Nana, George and Me*
* 2002 – *The Devil in the Holy Water*
* 2006 – *Derniers mots/Parting Words*
* 2007 – *Baghdad Twist*
* 2012 – *JOY! Portrait of a Nun*
* 2013 – *La longueur de l'alphabet avec Naïm Kattan*

## קישורים חיצוניים

* האתר הרשמי של "Nana, George and Me"
* הסרט Baghdad Twist, באתר המכון הקנדי הלאומי לקולנוע

## הערות שוליים

קטגוריה:יהודים קנדים
קטגוריה:יהודים עיראקים
קטגוריה:להט"בים קנדים
קטגוריה:במאים להט"בים
קטגוריה:להט"בים יהודים
קטגוריה:מפיקי קולנוע קנדים
קטגוריה:קנדים שנולדו ב-1966
Lost Without You

**Lost Without You** (בעברית: **אבודה בלעדיך**) הוא סינגל שהוקלט על ידי הזמרת-יוצרת האוסטרלית דלתא גודרם, מתוך אלבום הבכורה שלה, *[[Innocent Eyes]]*. השיר יצא לאור ב-3 במרץ 2003, על ידי חברת התקליטים אפיק רקורדס ודיילייט רקורדס, כסינגל השני מתוך האלבום.

השיר הגיע למקום הראשון במצעד הסינגלים האוסטרלי.

## רקע וכתיבה
השיר נכתב על ידי בריג'ט בננט ומתיו ג'רארד והופק על ידי מתיו ג'רארד גם כן. בממלכה המאוחדת, יצא השיר כסינגל ביחד עם השיר "Hear Me Calling", שהיה לבי-סייד שלו, על מנת לעזור בקידום שלו. בהמשך, יצא לאור גם בארצות הברית בפורמט של הורדה דיגיטלית, מה שהוביל להצלחתו במצעדי הבילבורד.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הרשמי של השיר פורסם ב-18 במרץ 2011, עשור וחצי מצאתו המקורית. כמו כן, צולמו עבור השיר שני קליפים. הראשון בוים על ידי קאטי בל וצולם ברוהמפטון, לונדון והופץ ב-17 בפברואר 2003. הקליפ השני צולם בקליפורניה והופץ בארצות הברית באוגוסט 2005.

נכון לדצמבר 2020, מונה הצפיות של הקליפ עומד על למעלה מ-9 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דלתא גודרם
קטגוריה:שירים באנגלית
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת אפיק רקורדס
גיזלה גרוס

**גיזלה גרוס** (בהונגרית: **Grosz Gizella**; 26 בנובמבר 1875, שימלאו סילבאניי אוסטריה-הונגריה – 1942, גטו ריגה, לטביה) הייתה פסנתרנית יהודייה-הונגרייה. היא הופיעה כסולנית עם הפילהרמונית של ברלין, והייתה בין הפסנתרניות הראשונות שהקליטו קטעי פסנתר עבור חברת "ולטה מיניון", יצרנית הפיאנולה.

## ביוגרפיה
גיזלה נולדה ליעקב ומרים-אירמה (לבית הרץ) גרוס, משפחה יהודית ב-Szilágysomlyó, אז באימפריה האוסטרו-הונגרית, כיום שימלאו סילבאניי, רומניה.
היא למדה פסנתר באקדמיה למוזיקה ע"ש פרנץ ליסט בבודפשט אצל אישטוואן תומאן. היא ניגנה בקונצרטים הראשונים שלה בשנת 1897 בבודפשט ובשנת 1898 ו-1899 בלייפציג ובברלין בהצלחה ניכרת. משנת 1898 ואילך התגוררה בברלין, שם למדה אצל טרסה קארניו.

היא הופיעה כסולנית עם הפילהרמונית של ברלין בשנים 1902, 1905, 1908 ו-1909. ב־6 בפברואר 1906 היא הוקלטה כאחת הפסנתרניות הראשונות של וולט-מינון .

בשנת 1911 נישאה לד"ר אדולף אורי ויסמן , שהיה מוזיקולוגיה יהודי ידוע. אחרי נישואיה הפסיקה להופיע בקונצרטים, והייתה מורה לפסנתר.

בשנת 1940 נוסף השם האמצעי "שרה" לשמה בהוראת השלטונות הנאצים, להדגיש את יהדותה. בינואר 1942 במהלך שואת יהודי לטביה גורשה לגטו ריגה, לטביה. היא נספתה שם במהלך אותה שנה, בתאריך בלתי-ידוע.

לפני שנישאו, נולדה לגרוס ולוויסמן בשנת 1908 בת, אילזה. הבת הפכה לפסנתרנית, ולמדה בעיקר מאִימהּ בברלין. הבת למדה גם אצל קונרד וולף בפריז. החל משנת 1933 התגוררה אילזה ויסמן בצרפת, באנגליה ובאיטליה ולבסוף היגרה לארצות הברית, שם נפטרה בשנת 2000.

## קישורים חיצוניים

* 

## הערות שוליים

קטגוריה:יהודיות הונגריות
קטגוריה:יהודים בשואה: גרמניה
קטגוריה:בוגרות האקדמיה למוזיקה ע"ש פרנץ ליסט
קטגוריה:מוזיקאים יהודים הונגרים
קטגוריה:פסנתרנים יהודים הונגרים
קטגוריה:מוזיקאים שנספו בשואה
קטגוריה:נספים במחנות ריכוז והשמדה
קטגוריה:פסנתרניות הונגריות
קטגוריה:פסנתרניות יהודיות
קטגוריה:הונגריות שנולדו ב-1875
קטגוריה:הונגרים שנולדו ב-1875
קטגוריה:נפטרות ב-1942
קטגוריה:הונגרים שנפטרו ב-1942
וספרמפאיס

**וספרמפאיס** (בהונגרית: **Veszprémfajsz**, בגרמנית: **Fais**) הוא כפר במחוז וספרם שבמרכז הונגריה.

שם הכפר הגיע משם אחד מצאצאיו של ארפאד, מנהיג השבטים המדיארים במאה התשיעית לספירה פליצ'י  הנקרא גם פייס (Fajsz). 

על פי מפקד אוכלוסין בשנת 2011 חלק גדול מיושבי הכפר הם ממוצא גרמני (25.8%).

## קישורים חיצוניים

* 

## הערות שוליים

קטגוריה:הונגריה: כפרים
ורשטו

**ורשטו** (בהונגרית: **Vöröstó**) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם בורשטו מספר התושבים נמצא בירידה. כך, בשנת 1990 חיו בכפר 127 תושבים, ובשנת 2020 100 תושבים.

## קישורים חיצוניים

* 

## הערות שוליים

קטגוריה:הונגריה: כפרים
מוריס בן מיור

**מוריס בן-מיור** (נולד ב-1966) הוא עורך קולנוע, במאי קולנוע ותסריטאי ישראלי.

## ביוגרפיה
בן-מיור נולד בסופיה, בולגריה. כשהיה בן שנה, הוא עלה עם אביו ואמו לישראל והם גרו בראשון לציון. באמצע שנות השמונים עבר להתגורר בתל אביב והחל לעבוד באוזן השלישית. בשנת 1995 החל ללמוד עריכה בבית הספר ג'אמפ קאט.

## כעורך
במשך השנים ערך עשרות סרטים תיעודיים ועלילתיים כשהבולטים ביניהם הם: "שורות שורות" (בימוי: סיון ארבל), "הקליק האחרון" (בימוי: דליה מבורך ודני דותן), "תנועה מגונה" (בימוי: צחי גראד), "סטאלגים" (בימוי: ארי ליבסקר) ו"פוטו פרג'" (בימוי: קובי פרג'). בנוסף ערך סדרות טלוויזיה רבות, ביניהן: "בטיפול" (בימוי: סיוון ארבל), "ליבוביץ': אמונה, אדמה ואדם" (בימוי: אורי רוזנווקס), "מדינת היהודים" (בימוי: מודי בר-און וענת זלצר), "אופוריה" (בימוי: דפנה לוין), "תמרות עשן" (בימוי: עודד דוידוף), "תל אביב יפו" (בימוי: מודי בר-און וענת זלצר), "מסכים" (בימוי: סיוון ארבל), "הקיבוץ" (בימוי: מודי בר-און וענת זלצר), "הנובליסטים" (בימוי: אורי רוזנווקס), "לרקוד עם דמעות בעיניים" (בימוי: ניסן שור), "אנשי המכירות" (בימוי: ניסן שור), וכן "יומני קירשנבאום" (בימוי: בן שני) עליה זכה בפרס העריכה הטובה ביותר של סדרה תיעודית ועובדתית לשנת 2018, במסגרת טקס פרסי הטלוויזיה של האקדמיה הישראלית לקולנוע וטלוויזיה.

## כבמאי
לאחר העבודה המשותפת עם הבמאי קובי פרג' על סרט הביכורים שלו "פוטו פרג'", החליטו השניים להקים חברת הפקה משלהם – "סטודיו בן-מיור & פרג'". מיום הקמתה גייסו השניים את שאולי מלמד שאיתו החלו להפיק, לערוך, ולביים פרויקטים דוקומנטריים שונים, בין היתר בשיתופי פעולה עם פסטיבל דוקאביב, הוט 8, רשת 13 ועוד. בעבר, הסטודיו יזם בשיתוף מועדון "צוותא" בתל אביב, את מועדון הקולנוע התיעודי "דוקו מיניסטור", בו הוקרנו סרטים ישראלים שונים והתארחו לשיחה היוצרים והיוצרות.

בשנת 2018 יצא הסרט התיעודי הראשון באורך מלא של הסטודיו – "אלבום פרטי" ששודר בערוץ רשת 13. סרטם השני של קובי ומוריס "להאיר את יוסי" אודות יוסי בנאי נבחר לתחרות הרשמית של פסטיבל הקולנוע בירושלים לשנת 2019 ואף היה מועמד לפרס אופיר בקטגוריית הסרט התיעודי הטוב ביותר. הסרט זכה להצלחה קופתית והיה מהסרטים הבולטים של אותה השנה. בשנת 2021 יצא הסרט "המלכה שושנה" אודות חייה של הזמרת שושנה דמארי. הסרט נבחר לפתוח את פסטיבל דוקאביב באותה השנה וזכה לשבחים מהמבקרים. בשנת 2023 הוציאו פרג' ובן מיור את "סרט בסנטר" אודות דיזנגוף סנטר בתל אביב.

בשנת 2024 יצאה סדרה בת 3 פרקים "שאגת ש"ס" שיצרו בן-מיור ופרג' אודות קורותיה של מפלגת ש"ס. הסדרה שודרה בהוט 8.

בשנת 2025 ביים יחד עם קובי פרג' ועומר שילוח את הסרט הדוקומנטרי-ביוגרפי, העוקב אחר סיפור חייו של השחקן והאקטיביסט יוסף שילוח. הסדרה שודרה בהוט 8.

## חייו האישיים
בן-מיור חי עם בת זוגו יהודית גרינברג בתל אביב עם שלושת ילדיהם.

## קישורים חיצוניים

* הזוכה על עריכת תמונה בסדרה תיעודית ועובדתית - מוריס בן מיור, יומני קירשנבאום

קטגוריה:במאים ישראלים
קטגוריה:עורכי קולנוע ישראלים
קטגוריה:תסריטאים ישראלים
קטגוריה:ישראלים ילידי בולגריה
קטגוריה:ישראלים שנולדו ב-1966
קטגוריה:ראשון לציון: אישים
קטגוריה:תל אביב-יפו: אישים
ניר שטרן

**ניר שטרן** (נולד ב-1971) הוא מנהל ישראלי, המכהן כמנכ"ל חברת האנרגיה "פז". שטרן כיהן בעבר כמנכ"ל קבוצת התקשורת סלקום, כמנכ"ל 013 נטוויז'ן, כמשנה למנכ"ל 013 ברק וכמשנה למנכ"ל פלאפון תקשורת.

## ביוגרפיה
ניר שטרן הוא בוגר תואר ראשון בכלכלה וניהול מאוניברסיטת תל אביב ותואר שני MBA במנהל עסקים מהקריה האקדמית אונו.

בשנים 2008–2010 כיהן שטרן כמשנה למנכ"ל פלאפון תקשורת. בתקופת כהונתו הושקה רשת הדור השלישי.

משנת 2010 עד 2011, כיהן כמנכ"ל "נטוויז'ן". במהלך כהונתו, הוביל שטרן, עם עמוס שפירא, את המיזוג בין סלקום לנטוויז'ן. באותה תקופה נחתם גם הסכם קיבוצי תקדימי עם העובדים.

עם פרישתו של מנכ"ל סלקום עמוס שפירא, קודם לתפקיד מנכ"ל סלקום, מינואר 2012. במהלך תקופתו כמנהל הכללי, נכנסה החברה לתחום הטלוויזיה. שטרן הוביל בין השאר גם את מיזם הסיבים בחברה. בסוף 2019 הודיע שטרן על עזיבתו את סלקום.

החל מתחילת שנת 2020, מכהן שטרן כמנכ"ל פז חברת הנפט.

בגין פעילותו, צוין בין 50 המשפיעים של מעריב לשנת 2019, בין 50 המשפיעים של גלובס לשנת 2016 ובין 50 המנהלים הטובים של כלכליסט לשנת 2013.

שטרן נשוי ואב לשניים. מתגורר ביישוב סביון.

## הערות שוליים

קטגוריה:בוגרי אוניברסיטת תל אביב
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:דירקטורים ישראלים
קטגוריה:מנכ"לים ישראלים
קטגוריה:סביון: אישים
קטגוריה:מנכ"לי סלקום
קטגוריה:ישראלים שנולדו ב-1971
נמל התעופה הבין-לאומי ג'רלד ר. פורד

**נמל התעופה הבין-לאומי ג'רלד ר. פורד** (באנגלית: **Gerald R. Ford International Airport**) הוא נמל תעופה מסחרי, הממוקם בעיירת אשד כ-21 קילומטרים דרום-מזרחית לגרנד ראפידס במדינת מישיגן שבארצות הברית. השדה נמצא בבעלות מועצת מחוז קנט ומנוהל על ידי רשות עצמאית. התוכנית הלאומית למערכות תעופה משולבות לשנים 2021–2025 של רשות התעופה הפדרלית (FAA) מגדירה את נמל התעופה כמתקן קטן המיועד לטיסות מסחריות.

הנמל נפתח כ**נמל התעופה של מחוז קנט** ובהמשך הפך ל**נמל התעופה הבין-לאומי של מחוז קנט**; בדצמבר 1999 שונה שמו של נמל התעופה לנמל התעופה על שם ג'רלד פורד, שהיה סגן הנשיא ה-40 והנשיא ה-38 של ארצות הברית. פורד ייצג גם את אזור גרנד ראפידס בבית הנבחרים של ארצות הברית בין השנים 1949–1973.

הנמל הוא נמל התעופה המסחרי הגדול ביותר באזור מערב מישיגן והוא נמל התעופה השני בגודלו במישיגן אחרי נמל התעופה של מטרופולין דטרויט. נמל התעופה משתרע על פני שטח של כ-12.6 קילומטר רבוע.

מנמל התעופה יוצאות טיסות ל-34 שדות תעופה מקומיים.

## היסטוריה
נמל התעופה הראשון של גרנד ראפידס הוקם בנובמבר 1919, 6.4 קילומטר דרומית למרכז העיר.

בשנת 1959 החל המחוז בבניית נמל התעופה הנוכחי בסמוך לעיירה אשד, מספר קילומטרים ממזרח לשדה התעופה הראשון. נמל התעופה החדש נפתח ב-23 בנובמבר 1963 והחליף את שדה התעופה המקורי.

ב-27 בינואר 1977, הפך השדה לנמל תעופה בינלאומי עם פתיחתם של משרדי שירות המכס האמריקני בבניין הטרמינל הראשי.

ב-2 בינואר 2007, העביר מטוס חיל האוויר האמריקני את ארונו של הנשיא לשעבר ג'רלד פורד לנמל התעופה הנושא את שמו, כחלק ממסע הלוויה. מנמל התעופה המשיך הארון לחלקת הקבר במוזיאון הנשיאותי על שם ג'רלד פורד בגרנד ראפידס למחרת.

החל מאפריל 2010 ועד לאוקטובר 2011, שימש נמל התעופה כבסיס הפעולה המרכזי של חברת התעופה אליג'אנט אייר. באמצע ינואר 2019 הודיע החברה כי נמל התעופה יחזור להיות אחד מ-16 בסיסי הפעולה המרכזיים שלה.

## מתקנים
לנמל שני מסלולים מקבילים בכיוון מזרח–מערב ומסלול אחד בכיוון צפון–דרום. בנוסף למתקני מסוף המטענים והתעופה הכללית, קיים בנמל טרמינל נוסעים עם שני מסופים: מסוף A עם שבעה שערים ומסוף B שמונה שערים. במסלולים 8R / 26L ובמסלול 17/35 מותקן מערכת נחיתת מכשירים. מסלול נוסף באורך 1,500 מטר מצפון למסלול הראשי המשמש לצורכי תעופה כללית.

בספטמבר 2017 נחנך בנמל התעופה טרמינל נוסעים חדש שכולל מתקנים חדשים לבידוק ביטחוני, שירותי הסעדה וקמעונאות וטרקלין עסקים חדש.

## סטטיסטיקות
### יעדים מקומיים מובילים

### נתח שוק של חברות תעופה

## פיתוח
בסוף אוגוסט 2019 הודיע שדה התעופה על פיתוח נוסף של נמל התעופה. הפיתוח המתוכנן כולל שלושה פרויקטים גדולים. הרחבה של מסוף A בעלות של כ-90 מיליון דולר, שצפוי לכלול הקמה של 8 שערים נוספים, הקמה של מגדל פיקוח חדש בעלות של כ-50 מיליון דולר וכן הקמה של תחנת פיקוח פדרלית בעלות של כ-25 מיליון דולר, על מנת להקל על יציאה והגעה של טיסות בינלאומיות ישירות לנמל.

## קישורים חיצוניים

* 

## הערות שוליים

פורד
קטגוריה:אנדרטאות ומבנים המנציחים את נשיאי ארצות הברית
קטגוריה:ג'רלד פורד
ג'רלד ר. פורד, גרנד ראפידס
YHLQMDLG

***YHLQMDLG*** (קיצור של "**Yo hago lo que me da la gana**"; בעברית: "**אני עושה מה שבא לי**") הוא אלבום האולפן השני מאת הזמר והראפר הפוארטו ריקני באד באני. הוא יצא לאור ב-29 בפברואר 2020 על ידי ריימס אנטרטיימנט. האלבום כולל הופעות אורח של אמנים רבים, ביניהם דדי יאנקי ואנואל AA. האלבום הגיע למקום השני במצעד בילבורד 200 האמריקאי, והיה לאלבום בשפה הספרדית המצליח ביותר במצעד אי פעם.

האלבום היה לאלבום המושמע ביותר בספוטיפיי לשנת 2020, עם מעל ל-3.3 מיליארד השמעות. הוא קיבל מועמדות לפרס גראמי לאלבום הפופ הלטיני או האורבני הטוב ביותר בטקס פרסי גראמי ה-63. מגזין *[[Genius]]* דירג את האלבום במקום ה-6 ברשימתם "25 האלבומים הטובים ביותר של 2020 עד כה"

## פרסים ומועמדויות

## רשימת רצועות

## מיקומי שיא

### מצעדי סוף שנה

## תארים

## קישורים חיצוניים

## הערות שוליים

קטגוריה:אלבומי באד באני
קטגוריה:אלבומים בספרדית
קטגוריה:אלבומים שהופקו על ידי טייני
קטגוריה:אלבומי היפ הופ
קטגוריה:אלבומי פלטינה כפולה ומעלה בארצות הברית
קטגוריה:אלבומים זוכי פרס המוזיקה האמריקאית
קייט בדינגפילד

**קתרין "קייט" ג'ואן בדינגפילד** (באנגלית: **Katherine Joan Bedingfield**; נולדה ב-29 באוקטובר 1981) היא אשת תקשורת ומנהלת קמפיינים פוליטיים אמריקאית. היא הייתה מנהלת התקשורת של הבית הלבן בממשל ביידן מ-2021 עד 2023. היא שימשה בעבר כסגנית מנהלת הקמפיין הנשיאותי של ג'ו ביידן, 2020 וכמנהלת התקשורת של ביידן כשהיה סגן נשיא בממשל אובמה.

## ביוגרפיה
בדינגפילד גדלה בסנדי ספרינגס שבג'ורג'יה, את התואר שלה קיבלה בדינגפילד מאוניברסיטת וירג'יניה.

בדינגפילד שימשה כמנהלת התקשורת בקמפיין של ג'ין שאהין בניסיונה להיבחר לסנאט האמריקאי ב-2008.

ב-2015 מונתה בדינגפילד למנהלת התקשורת של סגן הנשיא, ג'ו ביידן, בדינגפילד המשיכה לעבוד עם ביידן גם כאשר החליט לרוץ לנשיאות ארצות הברית בבחירות לנשיאות שנערכו ב-2020 והייתה סגנית מנהל הקמפיין הנשיאותי שלו, עבודתה בקמפיין של ביידן הביאה לכך שכתב העת האמריקאי, פורצ'ן הכליל את בדינגפילד ברשימת האנשים המשפיעים ביותר בממשל ובפוליטיקה שעדיין לא מלאו להם 40.

בנובמבר 2020 הכריז הנשיא הנבחר של ארצות הברית, ביידן כי בדינגפילד תכהן כמנהלת התקשורת בבית הלבן בממשלו העתידי

## חיים אישיים
בדינגפילד התחתנה עם דייוויד קלי קיוויב בינואר 2013 ולהם יש שני ילדים.

## קישורים חיצוניים

## הערות שוליים

קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:מנהלות אמריקאיות
קטגוריה:מנהלי התקשורת בבית הלבן
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
וייספיש

**וייספיש** היא משפחה יהודית ממקורות פולניים, מצאצאי הרב אברהם לעווי והרב דוד בהר"ן.
המונח בגרמנית (Weissfisch) מתייחס באופן כללי לדגי מים מתוקים ממשפחת הקרפיוניים.

קטגוריה:שמות משפחה אשכנזיים
קטגוריה:שמות משפחה גרמניים
מגנברוט

**מגנברוט** (בגרמנית: **Magenbrot**) הוא ביסקוויט מזוגג קטן ומתוק, שדומה באופן מסוים לעוגיית ג'ינג'ר. שם המנה מתורגם ישירות ל"לחם קיבה" מכיוון שמאמינים כי הוא עוזר בשיפור העיכול. מקורו של מתכון זה בגרמניה ונמכר בדרך כלל בשוקי חג המולד בכל רחבי אירופה.

## מראה והרכב
מגנברוט ידוע בצורת היהלום שלו ובחזית החומה הכהה בגרמניה, וצורת פרוסת הלחם שלה בשווייץ. מאפה זה מיוצר עם קמח, חיטה, סודה לשתייה, כוכב אניס, קינמון, ציפורן ואגוז מוסקט וממותק באמצעות דבש וסוכר. תפוזים מסוכרים, קליפת לימון ואגוזי לוז מתווספים גם הם כדי להוסיף לטעם. סוגים מסוימים של מגנברוט מצופים בזיגוג קקאו מתוק.

בדרך כלל תקופת ההכנה שלו מתפרשת על פני יומיים. את הבצק מכינים מראש ומשאירים לילה שלם כדי שהוא יתייצב כמו שצריך. לאחר מכן הוא מופרד לחתיכות קטנות ונאפה בתנור.

מגנברוט נקרא בעבר גם Alpenkräuter-Brot (לחם עשבי תיבול אלפיני).

## קישורים חיצוניים

## הערות שוליים

קטגוריה:מילים וביטויים בגרמנית
קטגוריה:מאכלי חג המולד
קטגוריה:המטבח הגרמני
קטגוריה:המטבח השווייצרי
קטגוריה:ביסקוויטים
אגודת שטוקה

**אגודת האמנים הפולנים "שטוקה"** (בפולנית: ****) הייתה אגודה של אמנים חזותיים פולנים בולטים בתחילת המאה ה-20. האגודה נוסדה בשנת 1897 בקרקוב, ומטרתה העיקרית הייתה לאשר מחדש את חשיבותה ואופייה הייחודי של האמנות הפולנית בתקופה שבה פולין לא התקיימה כמדינה ריבונית.

## הקמה
ממוזער|פוסטר הלוגו של אגודת "שטוקה", 1897
ההשראה המיידית להקמת האגודה הגיעה מתערוכת האמנות פורצת הדרך שנחנכה ב-27 במאי 1897 בסוקינניצה בכיכר המרכזית של קרקוב. בתערוכה הציגו ציירים מודרניסטים פולנים, והיו תערוכות נפרדות לציור ופיסול. באירוע ביקרו כ-6,000 אורחים והיא הייתה הצלחה גדולה. הפגישה הראשונה של אגודת שטוקה התקיימה ב-27 באוקטובר 1897. בין המייסדים היו דור אקדמאים מבית הספר לאמנויות היפות בקרקוב שהשתתפו בתערוכה, כולל רקטורים עתידיים של האקדמיה: ליאון ויצ'ולקובסקי, תאודור אקסנטוביץ', יאצק מלצ'בסקי, יוזף מהופר. כמו גם האמנים יוזף חלמונסקי, יוליאן פלאט,קז'ימייז סיחולסקי, אנטוני פיוטרובסקי,קונסטנטי לאשצ'קה, יאן רובצ'ק, ארווין אלסטר, יאן סטניסלבסקי, קז'ימייז' סטברובסקי, סטניסלב מסלובסקי, ולודז'ימייז' טטמאייר, גוסטב גוזדצקי, אברהם נוימן, וסטניסלב ויספיאנסקי.

## עקרונות
הפילוסופיה האמנותית של שטוקה הייתה לא הומוגנית – האגודה הקיפה את כל ההיבטים של תנועת פולין הצעירה, כולל הנאו-רומנטיקה, סימבוליזם, אימפרסיוניזם ואר נובו. את הפיסול ייצגו בשטוקה קסאורי דניקובסקי, בולסלאב ביגאס, קונסטנטי לאשצ'קה וצלאב שימנובסקי. זו הייתה שעתם היפה של המודרניסטים הפולנים, כתבה ההיסטוריונית מריה פופרצ'קה, משום שהמגמות הרווחות באמנות האירופית באותה תקופה (אדוורד מונק, יוהאן אוגוסט סטרינדברג) התיישרו לחלוטין עם פסימיות קיצונית של הפולנים תחת השלטון הזר.

החברות בחברה נשמרה בחוזקה על מנת להגן על זהותה. הדבר היה חשוב במיוחד בהתחשב בכך שהאמנים הפולנים נאלצו להציג מחוץ לארצם תחת דגל הכובשים של פולין עצמה. למשל, כאשר התערוכה הבינלאומית נערכה במינכן בשנת 1892 בחרו הציירים ליצור קבוצה פולנית נפרדת, מעשה אותו כינה נציג הצאר הרוסי בוורשה בשם "פרובוקציה פוליטית" במחאתו הרשמית. כתוצאה מכך, בשנת 1900 הוכרחו הציירים הפולנים בפולין הכבושה להציג רק עם הרוסים מרוסיה.

אגודת שטוקה שרדה את שתי מלחמות עולם. עם הזמן הצטרפו אמנים בולטים רבים אחרים כמו אולגה בוזננסקה ויוזף פאנקייביץ'. תפקידה החל להצטמצם בתקופה שבין מלחמות העולם. האגודה ספגה גם ביקורת על היותה בלעדית מדי והאשימו אותה באידיאלים לאומניים. עם זאת, היא נסגרה רק תחת השלטון הסטליניסטי, בשנת 1950.

## קישורים חיצוניים

## הערות שוליים

קטגוריה:אר נובו
קטגוריה:פסלים פולנים
קטגוריה:ציירים פולנים
קטגוריה:האקדמיה לאמנויות היפות בקרקוב
ג'ק איטקן

**ג'ק איטקן** (באנגלית: **Jack Aitken**, נולד ב-23 בספטמבר 1995) הוא נהג מרוצים בריטי–קוריאני, המתחרה באליפות הפורמולה 2 וחבר באקדמיית הנהגים של ויליאמס.

## קריירת מרוצים
איטקן נולד בלונדון והחל להתחרות בקארטינג בגיל צעיר. בשנת 2013 עבר להתחרות במכוניות חד-מושביות והתחרה באליפות בפורמולה רנו הצפון-אירופאית. במקביל התחרה במספר מרוצים באליפות הפורמולה רנו יורוקאפ. בשנת 2015 זכה בשתי אליפויות בהפרש של שבוע: אליפות הרנו פורמולה השווייצרית והאליפות האירופאית. בשנת 2016 עבר להתחרות עבור קבוצת ארדן באליפות ה-GP3. הוא השיג ניצחון אחד ושישה פודיומים נוספים ודורג במקום החמישי. הוא נשאר באליפות לעונה נוספת, אך עבר להתחרות עבור קבוצת ART, לצידו של ג'ורג' ראסל. ראסל זכה באליפות ואיטקן סיים כסגנו, אך בפער של 79 נקודות.

איטקן וראסל נשארו בקבוצת ART, אך עברו ביחד להתחרות בעונת 2018 של הפורמולה 2. בעוד ראסל זכה באליפות, איטקן סיים רק במקום ה-11 עם ניצחון בודד בעונה. לקראת עונת 2019 עבר להתחרות בקבוצת קמפוס רייסינג. העונה הייתה מוצלחת יותר עם שלושה ניצחונות ומקום חמישי בדירוג הכללי. מתוך 189 נקודות שהשיגה הקבוצה, דרוגה במקום שחמישי באליפות הקבוצתית, 159 נקודות הושגו על ידי איטקן. בשנת 2021 התחרה בתחרות 24 השעות של ספא, איטקן היה מעורב בתאונה יחד עם עוד שלושה נהגים, איטקן נפצע ושבר את ידו.

### פורמולה 1
בפברואר 2016 נבחר איטקן כאחד מארבעת הנהגים שהצטרפו לתוכנית הנהגים הצעירים של רנו. בספטמבר 2017 הוא נהג בפעם הראשונה על מכונית פורמולה 1 כשביצע נסיעת מבחן על הלוטוס E20 במסלול בחרס. בעונת 2018 שימש כנהג משלים בקבוצת רנו, תפקיד אותו מילא גם בעונת 2019. בשנת 2020 עזב את התוכנית של רנו והצטרף לאקדמיית ויליאמס לנהגים לצידם של דן טיקטום ורוי ניסני. בגרנד פרי שטיריה השתתף באימון החופשי של יום שישי, במקומו של ג'ורג' ראסל. לקראת גרנד פרי סאח'יר אובחן לואיס המילטון חיובי לקורונה. ראסל החליף את המילטון בקבוצת מרצדס ואיטקין החליף את ראסל בויליאמס. הוא דורג במקום ה-18 לקראת המרוץ.

## קישורים חיצוניים

* 

## הערות שוליים

קטגוריה:נהגי מכוניות מרוץ בריטים
קטגוריה:חברי אקדמיית ויליאמס לנהגים
קטגוריה:נהגי קבוצת ויליאמס
קטגוריה:אנגלים שנולדו ב-1995
אמיר וילסון

**אמיר אחמד וילסון** (באנגלית: **Amir Ahmad Wilson**; נולד ב-6 בפברואר 2004) הוא שחקן אנגלי.

## ביוגרפיה
וילסון נולד בעיר שרוסברי שבשרופשייר. יש לו אחות מבוגרת ממנו. מצד אמם הם ממוצא סודני. וילסון החל לשחק וללמוד משחק בלהקת תיאטרון מקומית בשם "Get Your Wigle On".

הוא ידוע מהופעותיו בתפקיד ויל פארי בסדרה "חומריו האפלים" של HBO ו-BBC, לצדה של דפני קין. עוד הוא מוכר מהופעתו בתפקיד טיורי בסדרה "מכתב למלך" של נטפליקס, ובתפקיד דיקון בסרט הקולנוע "סוד הגן הנעלם", עיבוד משנת 2020 לרומן באותו שם.

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים ממוצא סודאני
קטגוריה:אנגלים שנולדו ב-2004
ערביי הביצות

[200px|שמאל|ממוזער|סוכת כינוסים מסורתית של ערביי הביצות הקרויה "[מודיף" (المضيف)]]
**ערביי הביצות** (בערבית: "عرب الأهوار", ערב אל-אהואר; מכונים גם **מעדאן** – معدان, או "שרוכּ" – شروگ, "אלה מהמזרח") הם תושבי אזור הביצות המשתרעות בדרום עיראק לפני התמזגותם של החידקל והפרת בשט אל-ערב, כולל ביצות חוּויזה (هور الحويزة) שבדרום-מערב איראן. השם שניתן לערביי הביצות בשפה הערבית – "מעדאן" – מציין תרבות ייחודית, אף שהם משתייכים לשבטים שונים. פרנסתם של ערביי הביצות מבוססת בחלקה על תאואי נהרות וכן על גידולי שדה, כגון אורז. רבים מתושבי הביצות נעקרו ממקום מושבם במהלך מלחמת המפרץ בשנת 1991.

## ראו גם
* ביצות אל-אהואר בדרום עיראק

## קישורים חיצוניים

* מאמר על ערביי הביצות באתר "culturalsurvival"
* וילפרד תסיגר, **[https://bafykbzacecxltepamctzys4q5hvo6mf5fmlcmyymml2yloqzhfwvuth7dquoi.ipfs.c4rex.co/?filename=%28Penguin%20Classics%29%20Wilfred%20Thesiger%2C%20Jon%20Lee%20Anderson%20-%20The%20Marsh%20Arabs%20-Penguin%20Classics%20%282008%29.pdf ערביי הביצות]**, 1964 
[ממוזער|200px|ימין|מבנה "מודיף" בתצלום של [גרטרוד בל מ-1918]]

קטגוריה:ערכים שבהם תבנית בריטניקה אינה מתאימה
קטגוריה:עיראק: דמוגרפיה
קטגוריה:איראן: קבוצות אתניות
קטגוריה:עיראק: קבוצות אתניות